মারাম্‌বিজি নদী
মারাম্‌বিজি (ইংরেজি: Murrumbidgee) দক্ষিণ-পূর্ব অস্ট্রেলিয়ার নদী এবং মারি নদীর অন্যতম প্রধান উপনদী। নিউ সাউথ ওয়েল্‌সের অস্ট্রেলীয় আল্প্‌সের বৃষ্টিবহুল পশ্চিম ঢালে এই নদীর জন্ম। এটি তারপর অস্ট্রেলিয়ান ক্যাপিটাল টেরিটোরির মধ্য দিয়ে এবং তারও পর ওয়াগা ওয়াগা, নারান্দেরা, ও হে শহরের পাশ দিয়ে প্রবাহিত হয়ে ভিক্টোরিয়া ও নিউ সাউথ ওয়েল্‌স রাজ্যের সীমান্তে মারি নদীর সাথে মিলিত হয়েছে। নদীটি ১৬০০ কিমি দীর্ঘ। এটিকে পানি সেচের কাজে লাগানো হয়।